open-index/open-wikipedia-markdown huggingface dataset:
Ρασίνγκ Κλεμπ Αϊσιέν

Η **Ρασίνγκ Κλεμπ Αϊσιέν** (γαλλικά: *Racing Club Haïtien*) είναι αϊτιανή ποδοσφαιρική ομάδα, με έδρα το Πορ-ω-Πρενς, ιδρυθείσα στις 23 Μαρτίου 1923.

Αποτελεί τον σύλλογο με τις περισσότερες κατακτήσεις τίτλων στην χώρα, αριθμώντας, συνολικά, 11 κατακτήσεις του τοπικού πρωταθλήματος, ενώ, παράλληλα, διατηρεί σημαντική αντιπαλότητα με την Βιολέτ ΑΚ, με τις δύο ομάδες να αναμετρούνται μεταξύ τους σε ένα ντέρμπι το οποίο θεωρείται ως το σημαντικότερο εθνικό παραδοσιακό ντέρμπι.

## Ιστορία

Γνωστή υπό το ψευδώνυμο του «Γηραιού Λέοντα» (γαλλικά: *Vieux Lion*), η Ρασίνγκ Κλεμπ Αϊσιέν κατέστη ως ο πρώτος αϊτιανός σύλλογος ο οποίος κατακτά το Κύπελλο Πρωταθλητριών της ΚΟΝΚΑΚΑΦ, το 1963, υπό την τεχνική καθοδήγηση του Αντουάν Τασί.

Έχοντας κατακτήσει, συνολικά, έντεκα φορές το εθνικό πρωτάθλημα της χώρας, ωστόσο, κατά τα τέλη της δεκαετίας του 2000, ο σύλλογος εισήλθε σε περίοδο παρακμής, η οποία και επισημοποιήθηκε με τον υποβιβασμό του, το 2007, στη δεύτερη τη τάξει κατηγορία του αϊτιανού ποδοσφαίρου. Έπειτα από την κατάκτηση, το 2008, του πρωταθλήματος της δεύτερης κατηγορίας, η ομάδα επανήλθε εκ νέου στην πρώτη κατηγορία, το 2009, σε μία σεζόν η οποία και ολοκληρώθηκε με την κατάκτηση του πρωταθλήματος, η οποία και αποτελεί τον τελευταίο χρονικό τίτλο της, προτού υποβιβαστεί εκ νέου, το 2011.

Το 2013, ο *Γηραιός Λέων* προβιβάστηκε εκ νέου στην πρώτη κατηγορία, χωρίς, έκτοτε, να υποβιβαστεί ξανά, με εξαίρεση την αποβολή του, για λόγους απόσχισης, μαζί με ακόμη τέσσερις συλλόγους, το 2014.

Το 2019 αποδείχθηκε ως μία ιδιαιτέρως δύσκολη χρονιά για τον σύλλογο, καθώς αντιμετώπισε σημαντικά οικονομικά και θεσμικά ζητήματα, τα οποία και οδήγησαν, τον Μάρτιο του ίδιου έτους, στην παραίτηση σχεδόν του συνόλου των μελών της διοικούσας επιτροπής του, εκ των οποίων μόλις δύο παρέμειναν στη θέση τους, ο πρόεδρος, Εμανουέλ Μενάρ, και ο αντιπρόεδρος, Ζυλιό Καντέ.

## Διακρίσεις

## Ιστορικές προσωπικότητες του συλλόγου
### Παίκτες
#### Τωρινοί παίκτες

#### Πρώην παίκτες
μικρογραφία|δεξιά|Ο Σιλβιό Κατόρ, πρώην κάτοχος παγκοσμίου ρεκόρ στο άθλημα του άλματος εις μήκους, αγωνίστηκε με τα χρώματα της ΡΚ Αϊσιέν.

### Προπονητές

## Σημειώσεις

## Παραπομπές


Κατηγορία:Ποδοσφαιρικές ομάδες Αϊτής
Κατηγορία:Ιδρύσεις ποδοσφαιρικών ομάδων το 1923
Heroes (τραγούδι του Μονς Σέλμερλεβ)

Το **"Heroes"** είναι ένα τραγούδι του Σουηδού τραγουδιστή Μονς Σέλμερλεβ. Κυκλοφόρησε στις 28 Φεβρουαρίου 2015 ως ψηφιακή λήψη στη Σουηδία. Το τραγούδι συνέθεσαν και έγραψαν οι Άντον Μάλμπεργκ, Χόρντ αφ Σέγκερσταντ, Τζόι Ντεμπ και Λίνεα Ντεμπ. Στις 14 Μαρτίου, το τραγούδι κέρδισε το Melodifestivalen 2015 και εκπροσώπησε τη Σουηδία στο  στη Βιέννη της Αυστρίας, τον οποίο κέρδισε. Είναι το πρώτο single για το έκτο στούντιο άλμπουμ του Σέλμερλεβ, το Perfectly Damaged.

## Κριτικές
Γράφοντας στο *The Independent*, ο Κίραν Μούντλεϊ συνέκρινε το τραγούδι με το "Lovers on the Sun" του David Guetta, καταλήγοντας στο συμπέρασμα ότι "η ομοιότητα είναι παράξενη".

## Melodifestivalen
Όντας η τρίτη συμμετοχή του Σελμέρλεβ στην επιλογή, το "Heroes" συμμετείχε στον τέταρτο ημιτελικό του Melodifestivalen 2015 που πραγματοποιήθηκε στο Conventum Arena του Έρεμπρο στις 28 Φεβρουαρίου 2015.

Το τραγούδι εμφανίστηκε τελευταίο στον τέταρτο ημιτελικό. Προκρίθηκε στον τελικό καθώς πήρε μία από τις δύο πρώτες θέσεις. Αμέσως μετά το Γύρο Δεύτερης Ευκαιρίας, η σειρά εμφάνισης του τελικού κυκλοφόρησε, με το "Heroes" να εκτελείται στην έκτη θέση. Το "Heroes" κέρδισε την σουηδική επιλογή με 122 βαθμούς από τη διεθνή κριτική επιτροπή και 166 βαθμούς από το σουηδικό κοινό, λαμβάνοντας 288 βαθμούς συνολικά, ένα ρεκόρ στο τρέχον σύστημα ψηφοφορίας. Η συμμετοχή αυτή κέρδισε, επίσης, το δεύτερο τραγούδι με μια διαφορά ρεκόρ 149 βαθμών.

## Η επιτυχία στη Eurovision
Το "Heroes" κέρδισε το  με συνολικά 365 βαθμούς. Είναι το τρίτο τραγούδι με την υψηλότερη βαθμολογία στην ιστορία του διαγωνισμού από το 1975 έως το 2015. Είναι επίσης το πρώτο τραγούδι που κέρδισε, μετά την εισαγωγή του συστήματος όπου το τελικό αποτέλεσμα βγαίνει κατά το ήμισυ από τις επιτροπές και από το άλλο ήμισυ από την ψηφοφορία του κοινού, που δεν κέρδισε την τηλεψηφοφορία. Το "Heroes" νίκησε έναν αριθμό ρεκόρ είκοσι έξι άλλων τραγουδιών στον τελικό, καθώς κέρδισε τον μεγαλύτερο τελικό του διαγωνισμού τραγουδιού της Eurovision με 27 συμμετέχουσες χώρες.

Το "Heroes" έλαβε το υψηλότερο ποσοστό πιθανών πόντων σε σύγκριση με οποιονδήποτε άλλο νικητή της Eurovision της δεκαετίας 2010-2019.

## Λίστα κομματιών

## Τσαρτ
### Εβδομαδιαία τσαρτ

### Τσάρτ τέλους χρονιάς

## Ιστορικό κυκλοφορίας

## Παραπομπές

## Επιπλέον
*

Κατηγορία:Τραγούδια του 2015
Κατηγορία:Singles του 2015
Κατηγορία:Διαγωνισμός Τραγουδιού Eurovision 2015
Κατηγορία:Τραγούδια στον διαγωνισμό τραγουδιού της Eurovision
Κατηγορία:Νικητήρια τραγούδια του διαγωνισμού τραγουδιού της Eurovision
Γκέι χωριό

thumb|Η γκέι γειτονιά κατά μήκος της Οδού Κάστρο είναι ένα σημαντικό κέντρο του ομοφυλόφιλου κινήματος και του πολιτικού ακτιβισμού.
**Γκέι χωριό** ή **γκέι γειτονιά** ονομάζεται μια γεωγραφική περιοχή με γενικώς αναγνωρισμένα σύνορα, στην οποία κατοικούν ή συχνάζουν πολλά άτομα που χαρακτηρίζονται ως λεσβίες, γκέι, αμφιφυλόφιλοι, διεμφυλικοί, κλπ. (ΛΟΑΤ). Τα γκέι χωριά συχνά περιέχουν μια σειρά από χώρους για ομοφυλόφιλους, όπως γκέι μπαρ και παμπ, νυχτερινά κέντρα, λουτρά, εστιατόρια, μπουτίκ και βιβλιοπωλεία.

Τέτοιες περιοχές μπορεί να αντιπροσωπεύουν μια όαση φιλική προς τους ΛΟΑΤ σε μια κατά τα άλλα εχθρική πόλη, ή μπορεί απλά να έχουν υψηλή συγκέντρωση ομοφυλόφιλων κατοίκων και επιχειρήσεων. Όπως και άλλες αστικοποιημένες ομάδες, ορισμένα ΛΟΑΤ άτομα κατάφεραν να χρησιμοποιήσουν τους χώρους τους ως έναν τρόπο να αντανακλούν την πολιτιστική τους αξία και να εξυπηρετήσουν τις ειδικές ανάγκες των ατόμων σε σχέση με την κοινωνία γενικότερα.

## Παραπομπές


Κατηγορία:ΛΟΑΤ πολιτισμός
Bell Canada

Η **Bell Canada** (συνήθως αναφέρεται ως **Bell**) είναι καναδική εταιρεία τηλεπικοινωνιών με έδρα την 1 Carrefour Alexander-Graham-Bell στο Μόντρεαλ του Κεμπέκ του Καναδά. Είναι αρμόδιος τοπικός φορέας διαβίβασης στις επαρχίες του Οντάριο και του Κεμπέκ και ως εκ τούτου, ήταν ιδρυτικό μέλος της Stentor Alliance. Αποτελεί επίσης ανταγωνιστικό τοπικό φορέα διαβίβασης για εταιρικούς πελάτες στις δυτικές επαρχίες.

Η θυγατρική της, η Bell Aliant, παρέχει υπηρεσίες στις Ατλαντικές επαρχίες. Παρέχει υπηρεσίες κινητής τηλεφωνίας μέσω της θυγατρικής της Bell Mobility (συμπεριλαμβανομένης της ατομικής επωνυμίας Virgin Mobile Canada) και τηλεόρασης μέσω των θυγατρικών της Bell Satellite TV (απευθείας δορυφορική μετάδοση) και της Bell Fibe TV (IPTV).

Οι κύριοι ανταγωνιστές της Bell Canada είναι οι Rogers Communications στο Οντάριο, η Telus και η Shaw Communications στον Δυτικό Καναδά, η Quebecor (Videotron) και η Telus στο Κεμπέκ. Η εταιρεία εξυπηρετεί πάνω από 13 εκατομμύρια τηλεφωνικές γραμμές και εδρεύει στο συγκρότημα Campus Bell στο Μόντρεαλ.

Η Bell Canada είναι ένα από τα κύρια περιουσιακά στοιχεία της μητρικής εταιρείας BCE Inc., παλαιότερα γνωστή ως Bell Canada Enterprises. Εκτός από τις τηλεπικοινωνιακές ιδιοκτησίες της Bell Canada, η BCE κατέχει επίσης την Bell Media (η οποία εκμεταλλεύεται ακίνητα μέσων μαζικής ενημέρωσης, συμπεριλαμβανομένου του εθνικού τηλεοπτικού δικτύου CTV) και κατέχει σημαντικά ενδιαφέροντα στο σύλλογο χόκεϊ επί πάγου Montreal Canadiens και στο Maple Leaf Sports & Entertainment, ιδιοκτήτη πολλών επαγγελματικών σειρών αθλητικών του Τορόντο. Η BCE ταξινομήθηκε ως 262η στην έκδοση του 2011 της λίστας Forbes Global 2000.

## Παραπομπές


## Εξωτερικοί σύνδεσμοι
* 

Κατηγορία:Τηλεπικοινωνιακές επιχειρήσεις του Καναδά
Εμείς Φοράμε το Χειμώνα Ανοιξιάτικα

Το **"Εμείς Φοράμε το Χειμώνα Ανοιξιάτικα"** ήταν η ελληνική συμμετοχή στο , που ερμήνευσε στα ελληνικά η Μαριάννα Ευστρατίου. Η Ευστρατίου είχε προηγουμένως εκπροσωπήσει την Ελλάδα στο  στη Λωζάνη με το τραγούδι "Το Δικό σου Αστέρι" και ο συνθέτης Κώστας Μπίγαλης είχε εκπροσωπήσει, επίσης, την Ελλάδα  με το τραγούδι "Το Τρεχαντήρι (Ντίρι-Ντίρι)".

Το τραγούδι κατάφερε και προκρίθηκε από τον μη τηλεοπτικό, μόνο ηχητικό προκριματικό γύρο, τερματίζοντας στη 12η θέση με 45 βαθμούς.

Στον τηλεοπτικό τελικό, ερμηνεύτηκε δέκατο ανά σειρά εμφάνισης, μετά την Ελβετία με την Kathy Leander και το "Mon coeur l'aime" και πριν την Εσθονία με τους Maarja-Liis Ilus & Ivo Linna με το "Kaelakee hääl".

Στο τέλος της ψηφοφορίας, έλαβε 36 βαθμούς, τερματίζοντας 14ο ανάμεσα σε 23 συμμετοχές.

Το τραγούδι είναι γραμμένο σε μέτρο 7/8 και είναι καλαματιανός, ένας παραδοσιακός ελληνικός ρυθμός, με τον Ευστρατίου να τραγουδάει για τα πράγματα που κάνουν μαζί με τον εραστή της.

Ακολούθησε ως Έλληνας εκπρόσωπος στο  η Μαριάννα Ζορμπά με το "Χόρεψε".

## Παραπομπές


Κατηγορία:Διαγωνισμός Τραγουδιού Eurovision 1996
Κατηγορία:Τραγούδια της Ελλάδας στη Eurovision
Χόρεψε

Το **"Χόρεψε"** ήταν η ελληνική συμμετοχή στο , ερμηνευμένη στα Ελληνικά από τη Μαριάννα Ζορμπά.

Οι φήμες λένε ότι η μουσική συνθέθηκε αρχικά από τον Χρήστο Σφυρής (Chris Spheeris) ως ορχηστρωτικό και ότι οι στίχοι προστέθηκαν αργότερα από τον Μανώλη Μανουσέλης. Αυτή είναι μια ψευδή φήμη. Ο Μανουσέλης έγραψε ολόκληρο το τραγούδι. Είναι αλήθεια ότι ο Σφυρής έγραψε ένα τραγούδι που ονομάζεται "Χόρεψε", αλλά η ομοιότητα μεταξύ αυτού του τραγουδιού και του τραγουδιού του Μανουσέλη τελειώνει εκεί.

Το τραγούδι ερμηνεύτηκε δέκατο έβδομο σε σειρά εμφάνισης εκείνη τη νύχτα, μετά τη Σουηδία και τους Blond με το "Bara hon älskar mig" και πριν τη Μάλτα με τη Debbie Scerri και το "Let Me Fly". Στο τέλος της ψηφοφορίας, έλαβε 39 βαθμούς, τερματίζοντας 12ο ανάμεσα σε 25 συμμετοχές.

Το τραγούδι αφορά τη δύναμη του χορού να αναζωογονήσει τους ανθρώπους.

Ακολούθησε ως Έλληνας εκπρόσωπος στο  το Συγκρότημα Θάλασσα με το τραγούδι "Μια Κρυφή Ευαισθησία".

## Παραπομπές


Κατηγορία:Διαγωνισμός Τραγουδιού Eurovision 1997
Κατηγορία:Τραγούδια της Ελλάδας στη Eurovision
Στρατιωτική κυβέρνηση του Μιν Αούνγκ Χλάινγκ

**Η στρατιωτική κυβέρνηση του Μιν Αούνγκ Χλάινγκ** σχηματίστηκε μετά το πραξικόπημα της 1ης Φεβρουαρίου 2021.

## Κυβέρνηση: μέλη

### Επικεφαλής της κυβέρνησης

### Υπουργικό Συμβούλιο

## Περαιτέρω εξελίξεις

* αριστερά|50x50px**5 Φεβρουαρίου 2021**: Ο Αντιπρόεδρος Σο Γουίν και η Ειδική Απεσταλμένη των Ηνωμένων Εθνών στη Μιανμάρ, η Κριστίν Σράνερ Μπέργκενερ, συζήτησαν (βιντεοδιάσκεψη) για την πολιτική κατάσταση στη Μιανμάρ. Το Γραφείο του Προέδρου μετονομάστηκε σε Γραφείο του Κρατικού Διοικητικού Συμβουλίου.

## Παραπομπές


Κατηγορία:Πολιτική της Μιανμάρ
Ποια Προσευχή

Το **«Ποια Προσευχή»** ήταν η ελληνική συμμετοχή στο , που ερμηνεύτηκε στα Ελληνικά και εν μέρει στα Αρχαία Ελληνικά από την Ελίνα Κωνσταντοπούλου.

Το τραγούδι ερμηνεύτηκε εικοστό τρίτο και τελευταίο ανά σειρά εμφάνισης κατά τη διάρκεια του διαγωνισμού (μετά τη Μάλτα με τον Mike Spiteri και το "Keep Me In Mind"). Στο τέλος της ψηφοφορίας, είχε λάβει 68 βαθμούς, τερματίζοντας 12ο ανάμεσα σε 23 συμμετοχές.

Το τραγούδι είναι μια δραματική μπαλάντα, με την Κωνσταντοπούλου να ρωτά πώς πρέπει να προσευχηθεί για τη συγχώρεση εκείνων που έχουν διώξει αυτήν και τη χώρα της. Οι στίχοι εισαγωγή είναι στην πραγματικότητα στα Αρχαία Ελληνικά , ενώ οι υπόλοιποι στίχοι είναι στα Νέα Ελληνικά. Το μήνυμα του τραγουδιού αναφερόταν κυρίως στις διεκδικήσεις του τότε Κράτους των Σκοπίων, σχετικά με το Μακεδονικό Ζήτημα.

Ακολούθησε ως Έλληνας εκπρόσωπος στο  η Μαριάννα Ευστρατίου με το "Εμείς Φοράμε το Χειμώνα Ανοιξιάτικα".

Αυτό το τραγούδι διασκευάστηκε από τη Σέρβα τραγουδίστρια, Βοσνικής καταγωγής, Λέπα Μπρένα με τον τίτλο "Ti Si Moj Greh".

## Παραπομπές


Κατηγορία:Διαγωνισμός Τραγουδιού Eurovision 1995
Κατηγορία:Τραγούδια της Ελλάδας στη Eurovision
Ριζοβούνι Καρδίτσας

Το **Ριζοβούνι** είναι χωριό της Περιφερειακής Ενότητας Καρδίτσας στην Περιφέρεια Θεσσαλίας.

## Γεωγραφικά - ιστορικά στοιχεία
Το Ριζοβούνι βρίσκεται στην πεδιάδα της Καρδίτσας σε υψόμετρο 100 μέτρων. Απέχει περίπου 11 χιλιόμετρα Β.-ΒΑ. από την Καρδίτσα, 22 χιλιόμετρα Α. από το Μουζάκι (έδρα του δήμου) και 17 χιλιόμετρα ΝΑ. από τα Τρίκαλα ενώ δυτικά και δίπλα του περνά η ΕΟ Τρικάλων - Καρδίτσας. Η παλιά του ονομασία, από την Τουρκοκρατία, είναι *Ριζάβα* και έτσι αναφέρεται επίσημα, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτάται στον τότε δήμο Σιλάνων. Το 1919 με το ΦΕΚ 66Α - 22/03/1919 ορίστηκε έδρα της ομώνυμης νεοϊδρυθείσας κοινότητας και το 1928 με ΦΕΚ 81Α - 14/05/1928 μετονομάστηκε σε Ριζοβούνι. Σύμφωνα με το Πρόγραμμα «Καλλικράτης» αποτελεί την κοινότητα Ριζοβουνίου που υπάγεται στη δημοτική ενότητα Παμίσου του Δήμου Μουζακίου ενώ σύμφωνα με την απογραφή του 2011 απογράφησαν 350 κάτοικοι.

Οι απογραφές πληθυσμού μετά τον Β΄Παγκόσμιο Πόλεμο είναι:

## Παραπομπές


 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Cadillac (συγκρότημα)

Οι **Cadillac** ήταν ένα ισπανικό ποπ συγκρότημα, το οποίο δραστηριοποιήθηκε μεταξύ 1981 και 1986. Είναι γνωστοί διεθνώς για τη συμμετοχή τους στον .

Το συγκρότημα ιδρύθηκε στη Μαδρίτη το 1981 από τους Χοσέ Μαρία Γκουθμάν (φωνητικά/κιθάρα) και Εδουάρδο Ραμίρεθ (φωνητικά/μπάσο). Πήραν μαζί τους τον Πέδρο Σάντσεθ (φωνητικά/πλήκτρα) και τον Χαβιέρ ντε Χουάν (ντραμς) για να σχηματίσουν ένα κουαρτέτο. Το πρώτο τους άλμπουμ, *Pensando en tí*, κυκλοφόρησε αργότερα εκείνο το έτος με κριτική έγκριση, αλλά μόνο μέτριες πωλήσεις.

Ο Χαβιέρ ντε Χουάν αποχώρησε από την ομάδα το 1982 και αντικαταστάθηκε από τον Ντανιέλ Ζακ. Το δεύτερο και τρίτο άλμπουμ των Cadillac, το *Llegas de madrugada* και το *Un día mas*, απέτυχαν επίσης να πουλήσουν πολλά αντίτυπα. Ο Ραμίρεθ αποχώρησε από το συγκρότημα, δυσαρεστημένος με τις αποφάσεις που έλαβε η δισκογραφική τους εταιρεία, και ο Πέπε Μαρτσάντε μπήκε ως μπασίστας. Η ομάδα έκανε τελικά μια εμπορική ανακάλυψη το 1985 με το άλμπουμ *Funkyllac*, το οποίο περιείχε το επιτυχημένο single "Arturo" και παρουσίασε σκληρότερους ρυθμούς που αποδείχθηκαν δημοφιλείς στους αγοραστές δίσκων.

Το 1986, οι Cadillac επιλέχθηκαν από τον τηλεοπτικό σταθμό Televisión Española ως τους Ισπανούς εκπροσώπους για τον  με το τραγούδι "Valentino", το οποίο σύνθεσε ο Χοσέ Μαρία Γκουθμάν. Ο διαγωνισμός αυτής της χρονιάς πραγματοποιήθηκε στις 3 Μαΐου στο Μπέργκεν της Νορβηγίας , όπου το "Valentino" τερμάτισε 10ο από τις συνολικά 20 συμμετοχές.

Ο Πέπε Μαρτσάντε αποχώρησε από την ομάδα το 1986, και αυτό οδήγησε τελικά στην απόφασή τους να διαλύσουν το γκρουπ αργότερα εκείνο το έτος.

## Επανεκκίνηση και νέα
Το 2000 ο Χοσέ Μαρία Γκουθμάν αποφάσισε να ξαναρχίσει το συγκρότημα, με μόνο του ως αρχικό μέλος, ο οποίος εμφανίστηκε στην περιοδεία Leyendas del Pop .

Μέχρι τώρα, τα μέλη του έχουν διατηρήσει ξεχωριστά έργα: ο Γκουθμάν δημιούργησε τη δική του δισκογραφική εταιρεία (Cadillac Music) με την οποία κυκλοφόρησε τα *Bienvenido al club* (2004) και *29 de febrero* (2009) (διατίθεται μέσω της ιστοσελίδας του) και τα τρέχοντα μέλη (Γκουθμάν, Σάντσεθ και Ραμίρεθ) ενώθηκαν και πάλι για να επεξεργαστούν μια υπέροχη επιτυχία (*Cadillac: 25 años*), με νέες ρυθμίσεις και με δύο νέα τραγούδια. Συνεχίζουν να προσφέρουν συναυλίες από χώρους στη Μαδρίτη και γύρω με τα δικά τους τραγούδια και εκδόσεις κλασικών.

## Δισκογραφία
*1981: *Pensando en ti*
*1983: *Llegas de madrugada*
*1984: *Un día mas*
*1985: *Funkyllac*
*1986: *Valentino*

## Παραπομπές

## Εξωτερικοί σύνδεσμοι
* Επίσημη σελίδα της δισκογραφικής εταιρίας Cadillac Music

Κατηγορία:Ισπανικά μουσικά συγκροτήματα
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ισπανία
Κατηγορία:Διαγωνισμός Τραγουδιού Eurovision 1986
Έμμα Γκραμάτικα

Η **Έμμα Γκραμάτικα** (*Emma Gramatica*, 25 Οκτωβρίου 1874 &ndash; 8 Νοεμβρίου 1965) ήταν Ιταλίδα ηθοποιός του θεάτρου και του κινηματογράφου.

Η Γκραμάτικα γεννήθηκε στο Μπόργκο Σαν Ντοννίνο, τη σημερινή πόλη Φιντέντσα της Επαρχίας της Πάρμας. Ο πατέρας της, ο Ντομένικο, ήταν υποβολέας του θεάτρου και η μητέρα της, η Κριστίνα Μπραντ, εργαζόταν στο βεστιάριο, οπότε από μικρή ηλικία η Έμμα βρέθηκε και γνώρισε το θεατρικό περιβάλλον, όπως και οι αδελφές της Ίρμα (1870-1962) και Άννα (*Anna Capodaglio*, 1879-1961), που έγιναν επίσης ηθοποιοί.

Η Έμμα εμφανίσθηκε για πρώτη φορά σε θεατρική παράσταση όταν ήταν ακόμα έφηβη, δίπλα στη μεγάλη ηθοποιό Ελεονόρα Ντούζε, σε έργο του Γκαμπριέλε Ντ' Ανούντσιο το 1891. Τα επόμενα χρόνια έμαθε μόνη της ισπανικά και γερμανικά. Το 1902 θριάμβευσε με την ερμηνεία της στο έργο *Η Σαμαρείτις* του Ροστάν, ενώ αργότερα διακρίθηκε στον ρόλο της Νόρα στο *[[Το κουκλόσπιτο|Κουκλόσπιτο]]* του Ίψεν.

Η Γκραμάτικα ενδιαφέρθηκε από την αρχή για τον κινηματογράφο και έπαιξε στη βωβή ταινία *Quando il canto si spegne* το 1916. Αργότερα, όταν ο ομιλών κινηματογράφος έφθασε στην Ιταλία, συνέχισε τη σταδιοδρομία της κυρίως σε αυτόν, με πρώτο σημαντικό ρόλο στην κωμική ταινία *La vecchia signora* το 1932. Συνολικά εμφανίσθηκε σε 29 κινηματογραφικές ταινίες, με πιο αξιομνημόνευτο ρόλο εκείνον της κυρίας Λολόττα στο έργο του Βιττόριο ντε Σίκα *[[Θαύμα στο Μιλάνο]]* (1951). Η Έμμα Γκραμάτικα δεν δίστασε να συνεχίσει να ερμηνεύει πολύ ηλικιωμένες γυναίκες στον κινηματογράφο μέχρι και τρία χρόνια πριν από τον θάνατό της. Απεβίωσε στο Λίντο ντι Όστια σε ηλικία 91 ετών.

## Παραπομπές


## Εξωτερικοί σύνδεσμοι
* Η 
* Η Emma Gramatica στο AllMovie

Κατηγορία:Ιταλίδες ηθοποιοί θεάτρου
Κατηγορία:Ιταλίδες ηθοποιοί κινηματογράφου
Μοντενέρο ντι Μπισάτσα

Το **Μοντενέρο ντι Μπισάτσα** (*Montenero di Bisaccia*) είναι κωμόπολη και δήμος (*[[comune]]*) της ανατολικής Ιταλίας, στην κορυφή ενός λόφου. Υπάγεται στην Επαρχία του Καμπομπάσο, της μικρής Περιφέρειας Μολίζε. Ο πληθυσμός του κατά το 2017 ήταν 6.612 κάτοικοι, που αποκαλούνται *Μοντενερέζι*.

Η κωμόπολη απέχει περί τα 10 χιλιόμετρα από την ακτή της Αδριατικής Θάλασσας και περίπου 45 χιλιόμετρα από την πόλη του Καμπομπάσσο, πρωτεύουσα της Επαρχίας, αλλά και της Περιφέρειας Μολίζε. Η πλησιέστερη μεγάλη πόλη και αεροδρόμιο είναι η Πεσκάρα. Το μεσοσταθμικό υψόμετρο του δήμου είναι 273 μέτρα πάνω από την επιφάνεια της θάλασσας. Οι γεωγραφικές συντεταγμένες του Μοντενέρο ντι Μπισάτσα είναι 41°57′ Βόρειο πλάτος και 14°47′ Ανατολικό μήκος

Ως δήμος, το Μοντενέρο ντι Μπισάτσα συνορεύει με τους ακόλουθους δήμους: Κουπέλλο, Γκουλιονέζι, Λεντέλλα, Μαφάλντα, Μοντετσιλφόνε, Παλάτα, Πετατσάτο, Σαν Φελίτσε ντελ Μολίζε, Σαν Σάλβο και Ταβέννα. Πολιούχος του Μοντενέρο είναι ο Άγιος Ματθαίος, με το πανηγύρι του στις 21 Σεπτεμβρίου.

Το Μοντενέρο ντι Μπισάτσα είναι η γενέτειρα του πρώην δικαστή και υπουργού της Ιταλίας Αντόνιο Ντι Πιέτρο, καθώς και του σεναριογράφου Νταρντάνο Σακκέττι.

## Παραπομπές


Μοντενερο ντι Μπισ
Άνω Κάρδαμος Ροδόπης

Ο **Άνω Κάρδαμος** είναι ημιορεινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Ο Άνω Κάρδαμος (τουρκικά: Γκερντεμε) βρίσκεται στα όρια της Ελλάδας με τη Βουλγαρία, σε απόσταση 35 χιλιομέτρων Β. από τη Φιλλύρα (έδρα του δήμου) και 42 χιλιομέτρων ΒΑ. από την Κομοτηνή. Είναι χτισμένο στις πλαγιές των Ορέων Βυρσίνης, που αποτελούν μέρος της Ανατολικής Ροδόπης, σε υψόμετρο 473 μέτρων, νοτιοανατολικά του βουνού Πολεμιστής (υψόμετρο 956 μέτρα). Δίπλα του περνά ο ομώνυμος χείμαρρος ενώ νοτιοανατολικά σε χαμηλότερο υψόμετρο είναι ο Κάρδαμος, του οποίου θεωρείται από παλιά συνοικισμός. Πολιτισμικά, όπως και όλα της Οργάνης, ενώ γεωγραφικά στην περιοχή "Νυμφαία". Από το χωριό, βορειοδυτικά, ξεκινά πεζοπορικό μονοπάτι, μήκους περίπου 3 χιλιομέτρων προς το ύψωμα Πολεμιστής και την πυραμίδα 79 των ελληνοβουλγαρικών συνόρων, που έχει θέα τα χωριά και τοπία της βουλγαρικής Ροδόπης. Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Οργάνης. Σύμφωνα με το Πρόγραμμα «Καλλικράτης» ανήκει στη δημοτική κοινότητα Οργάνης που υπάγεται στη δημοτική κοινότητα Οργάνης του Δήμου Αρριανών και σύμφωνα με την απογραφή του 2011 έχει ως πληθυσμό 52 κατοίκους.

## Πληθυσμός

## Εξωτερικοί σύνδεσμοι
* Πομακοχώρια Ροδόπης μια ζωντανή παράδοση από τον ιστότοπο http://sofissecrets1.blogspot.com/
*Αρχιτεκτονικός θησαυρός στα ορεινά της Ροδόπης! από τον ιστότοπο http://www.matrix24.gr/

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1964 (ΠΛ)

Κατηγορία:Χωριά της περιφερειακής ενότητας Ροδόπης
Ανω Καρδαμος
Κατηγορία:Δήμος Αρριανών
Άνω Καμπή Ροδόπης

Η **Άνω Καμπή** είναι μικρό ορεινό χωριό της Θράκης στην Περιφερειακή Ενότητα Ροδόπης.

## Γεωγραφία - Ιστορία
Η Άνω Καμπή βρίσκεται προς τα σύνορα της Ελλάδας με τη Βουλγαρία και τα όρια του πρώην νομού με την Περιφερειακή Ενότητα Έβρου. Είναι χτισμένη στις πλαγιές του όρους Σάπκα σε υψόμετρο 680 μέτρων ενώ βόρεια και δυτικά περνάει ο χείμαρρος Αρχοντικό. Το χωριό απέχει 62 χιλιόμετρα (οδικά) βορειοανατολικά από τη Φιλλύρα (έδρα του δήμου) και 10 χιλιόμετρα από τον Κέχρο ενώ πολιτισμικά, όπως και όλα του Κέχρου, ανήκει στα Πομακοχώρια της Ροδόπης. Θεωρείται ένα από τα παλαιότερα χωριά της περιοχής και οι κάτοικοί του, που είναι Μπεκτασήδες μουσουλμάνοι ασχολούνται κυρίως με την κτηνοτροφία ενώ κάθε χρόνο συνεχίζουν την παράδοση της θυσίας (κουρμπάνι) του Αλή Μπαμπά.

Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Κέχρου. Σύμφωνα με το Πρόγραμμα «Καλλικράτης» ανήκει στη τοπική κοινότητα Κέχρου που υπάγεται στη δημοτική κοινότητα Κέχρου του Δήμου Αρριανών και σύμφωνα με την απογραφή του 2011 έχει ως πληθυσμό 23 κατοίκους.
## Πληθυσμός

## Εξωτερικοί σύνδεσμοι
* Το κουρμπάνι του Αγίου Αθανασίου από τον ιστότοπο https://kastropolites.com/

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1964 (ΠΛ)

Κατηγορία:Χωριά της περιφερειακής ενότητας Ροδόπης
Ανω Καμπη
Κατηγορία:Δήμος Αρριανών
Έτερος Εγώ (τηλεοπτική σειρά)

***Έτερος Εγώ*** είναι ελληνική δραματική τηλεοπτική σειρά θρίλερ και μυστηρίου, παραγωγής της Cosmote TV 2019–2023, η οποία βασίζεται στην ομότιτλη κινηματογραφική ταινία του 2016.

Οι τρεις κύκλοι της σειράς—ο πρώτος με τίτλο *Έτερος Εγώ: Χαμένες ψυχές* (πρεμιέρα 8 Ιουλίου 2019), ο δεύτερος με τίτλο *Έτερος Εγώ: Κάθαρσις* (πρεμιέρα 11 Δεκεμβρίου 2020) και ο τρίτος με τίτλο *Έτερος Εγώ: Νέμεσις* (πρεμιέρα 13 Φεβρουαρίου 2023)—συνδέονται στενά με την ταινία στην οποία βασίζονται.

## Υπόθεση
Η σειρά παρακολουθεί τις έρευνες του καθηγητή εγκληματολογίας Δημήτρη Λαΐνη, σε συνεργασία με την αστυνομία και τη δημοσιογράφο Χριστίνα Στεργίου, καθώς και με κοντινά τους πρόσωπα. 

Οι αστυνομικές αρχές έρχονται αντιμέτωπες με έναν κατά συρροή δολοφόνο. Αφού ο δράστης έχει εμπλέξει τον εγκληματολόγο Δημήτρη Λαΐνη, οι Αστυνομικές Αρχές τον βάζουν στην υπόθεση ώστε να τους βοηθήσει. Ο καθηγητής ανακαλύπτει ότι κάποια εγκλήματα συνδέονται μεταξύ τους, έχουν εκτελεστεί από κατά συρροή δολοφόνο και ο δράστης ακολουθεί τον μύθο του Θησέα. Εν συνεχεία η Αστυνομία, ο Λαΐνης και όσοι βοηθούν στην υπόθεση κάνουν έρευνες, συλλέγουν πληροφορίες και προσπαθούν με πολλούς τρόπους να φτάσουν στον δράστη.

Λίγο καιρό μετά, οι Αρχές έρχονται αντιμέτωπες με δολοφονίες που συνδέονται μεταξύ τους και αφορούν φοιτήτριες. Ο Δημήτρης Λαΐνης καλείται ξανά να βοηθήσει στην υπόθεση, καθώς και η δημοσιογράφος. Παράλληλα εμφανίζεται μία συμμορία, η οποία προκαλεί το ενδιαφέρον της Αστυνομίας.

## Επισκόπηση σειράς

## Επαναπροβολή
Ο πρώτος κύκλος της σειράς *Έτερος Εγώ: Χαμένες ψυχές* έκανε πρώτη προβολή στις 8 Ιουλίου 2019 από το συνδρομητικό κανάλι Cosmote TV. Στη συνέχεια προβλήθηκε από τον τηλεοπτικό σταθμό Star Channel αρχικά στις 24–27 Φεβρουαρίου 2020 και σε επανάληψη στις 31 Αυγούστου–3 Σεπτεμβρίου 2020—και τις δύο φορές με καθημερινά διπλά επεισόδια. 

Ο δεύτερος κύκλος *Έτερος Εγώ: Κάθαρσις* άρχισε να προβάλλεται από την Cosmote TV στις 11 Δεκεμβρίου 2020. Από το Star Channel ξεκίνησε να προβάλλεται στις 15 Σεπτεμβρίου 2021 και σε επανάληψη από στις 3–25 Μαΐου 2022, πάντα με διπλά επεισόδια κάθε Τετάρτη.

Η προβολή του τρίτου κύκλου *Έτερος Εγώ: Νέμεσις* ξεκίνησε από την Cosmote TV στις 13 Φεβρουαρίου 2023 και στις 8 Φεβρουαρίου 2024 από το Star  Channel με διπλά επεισόδια κάθε Πέμπτη. Προβλήθηκε σε επανάληψη από τον Star στις 8 Ιουλίου 2024 με διπλά επεισόδια καθημερινά.

## Παραπομπές


Κατηγορία:Τηλεοπτικές σειρές COSMOTE TV
Κατηγορία:Ελληνικές τηλεοπτικές σειρές
Κατηγορία:Ελληνικές δραματικές τηλεοπτικές σειρές
Κατηγορία:Ελληνικές αστυνομικές τηλεοπτικές σειρές
Άνω Δροσινή Ροδόπης

Η **Άνω Δροσινή** είναι ημιορεινό χωριό της Θράκης στην Περιφερειακή Ενότητα Ροδόπης.

## Γεωγραφία - Ιστορία
Η Άνω Δροσινή βρίσκεται στις νότιες πλαγιές της οροσειράς της Ανατολικής Ροδόπης σε υψόμετρο 320 μέτρα, στις ανατολικές όχθες του χείμαρρου Μακροπόταμου που είναι παραπόταμος του Λίσσου και γεωγραφικά ανήκει στα χωριά της περιοχής «Νυμφαία». Απέχει 23 χλμ. Α.-ΒΑ. από την Κομοτηνή και 17 χλμ. Β.-ΒΔ. από τη Φιλλύρα (έδρα του δήμου). Οι μουσουλμάνοι κάτοικοί του ασχολούνται με τη γεωργία και την κτηνοτροφία. Η παλιά ονομασία του χωριού είναι *Ούν Βιράν* ενώ αναφέρεται επίσημα, μετά την απελευθέρωση της Θράκης, το 1924 στο ΦΕΚ 194Α - 14/08/1924 ως Άνω Δροσινή να προσαρτάται στην τότε κοινότητα Γρατινής. Σύμφωνα με το Πρόγραμμα «Καλλικράτης» αποτελεί την τοπική κοινότητα Άνω Δροσινής που υπάγεται στη δημοτική κοινότητα Φιλλύρας του Δήμου Αρριανών και σύμφωνα με την απογραφή του 2021 έχει πληθυσμό 97 κατοίκους. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 9,443 χλμ² (2011).
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Θάλασσα (συγκρότημα)

Οι **Θάλασσα** ήταν ένα συγκρότημα που εκπροσώπησε την Ελλάδα στον , ερμηνεύοντας το τραγούδι "Μια Κρυφή Ευαισθησία".

## Ιστορικό
Ο μουσικός *Γιάννης Βαλβής* και η τραγουδίστρια *Διονυσία Καρόκη* δημιούργησαν το συγκρότημα ρητά για τον Διαγωνισμό Τραγουδιού της Eurovision. Μετά τον εθνικό τελικό, πολλοί καλλιτέχνες παραπονέθηκαν ότι η νίκη του συγκροτήματος ήταν απάτη. Ωστόσο, συνέχισαν να αγωνίζονται μετά τη λήψη δύο βίντεο κλιπ (δήλωσαν ότι το πρώτο ήταν πολύ εθνικό).

Κατά τη διάρκεια των προβών στο Μπέρμιγχαμ, ο Γιάννης Βάλβις είχε πολλές διαμάχες με τον διευθυντή του σόου και τον έδιωξαν από την αρένα, μέχρι που του απαγορεύτηκε η είσοδος. Παρακολούθησε τον διαγωνισμό μέσα από το δωμάτιο του ξενοδοχείου του με δύο φύλακες να φρουρούν την πόρτα του. Οι Θάλασσα εμφανίστηκαν δεύτεροι κατά σειρά εμφάνισης. Κέρδισαν 12 πόντους - αποκλειστικά από την Κύπρο - και κατατάχθηκαν 20οι από τους 25 συμμετέχοντες.

Η ομάδα διαλύθηκε μετά τον διαγωνισμό. Η Διονυσία Καρόκη εργάστηκε ως τραγουδίστρια φωνητικών για πολλούς έλληνες αστέρες και τώρα διδάσκει τραγούδι και μουσική σε ιδιωτική σχολή μουσικής. Ο Γιάννης Βαλβής εργάζεται ως μηχανικός ήχου στον ελληνικό ραδιοφωνικό σταθμό Best Radio.

Το ένα και μοναδικό CD των Θάλασσα κυκλοφόρησε ως προωθητικό ηλικό. Περιέχει την συμμετοχή τους στο διαγωνισμό, δύο remix του ίδιου τραγουδιού (με φωνητικά από έναν τραγουδιστή που δεν αναφέρεται στα credits), και το τραγούδι "Κόσμε Σινεμά", το οποίο ήταν επίσης μεταξύ των 10 τραγουδιών που συμμετείχαν στην εθνική επιλογή για τη συμμετοχή της Ελλάδας στο . Δεν τα πήγε πολύ καλά στα airplay, αλλά έπιασε την κορυφή στο airplay chart του ελληνικού ραδιοφωνικού σταθμού FLY FM 89.7.

## Δισκογραφία
### Σίνγκλς
*1998: Μια Κρυφή Ευαισθησία (προωθητικό CD single)

## Παραπομπές


Κατηγορία:Ελληνικά pop συγκροτήματα
Κατηγορία:Ελληνικά μουσικά συγκροτήματα
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 1998
Κατηγορία:Μουσικά συγκροτήματα από την Πάτρα
Κάτω Δροσινή Ροδόπης

Η **Κάτω Δροσινή** είναι ημιορεινό χωριό της Θράκης στην Περιφερειακή Ενότητα Ροδόπης, το οποίο βρίσκεται σε απόσταση 31 χιλιομέτρων ΒΑ. από την Κομοτηνή και 41 χιλιομέτρων B.-ΒΔ. από τα Αρριανά (έδρα του δήμου) μέσω Φιλλύρας. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Γρατινής. Σύμφωνα με το Πρόγραμμα «Καλλικράτης» αποτελεί την τοπική κοινότητα Κάτω Δροσινής που υπάγεται στη δημοτική κοινότητα Φιλλύρας του Δήμου Αρριανών και σύμφωνα με την απογραφή του 2021 έχει πληθυσμό 58 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Τζαμί Νερατζέ

Το **Τζαμί Νερατζέ** ή **Νερατζές** είναι κτίριο το οποίο βρίσκεται στην παλιά πόλη του Ρεθύμνου. Το κτίριο στο παρελθόν υπήρξε καθολικό μονής του τάγματος των Αυγουστινιανών με το όνομα Σάντα Μαρία. Με την κατάκτηση του Ρεθύμνου από τους Οθωμανούς, η μονή μετατράπηκε σε τζαμί, το οποίο ήταν γνωστό ως το τζαμί του Γαζή Χουσεΐν Πασά ή τζαμί Νερατζέ. Μετά την ανταλλαγή πληθυσμών και την αποχώρηση των μουσουλμάνων από την Κρήτη το 1924 το κτίριο μετατράπηκε σε ωδείο.

Το κτίριο έχει ορθογώνιο σχήμα και διαθέτει τρεις ημικυκλικούς θόλους. Χαρακτηριστικός είναι ο μιναρές του τζαμιού, με δύο εξώστες, ο οποίος είναι ο ψηλότερος στην πόλη. Κατασκευάστηκε το 1890, τα τελευταία χρόνια της Τουρκοκρατίας, από τον μηχανικό Γεώργιο Δασκαλάκη. Το κτίριο διαθέτει αναγεννησιακά στοιχεία, όπως κυκλικό φεγγίτη και παράθυρα και θύρωμα αναγεννησιακού ρυθμού. Το θύρωμα του ναού αποτελείται από δύο ημικίονες σε κάθε πλευρά με κορινθιακού ρυθμού κιονόκρανα και ξεχωριστό βάθρο για το καθένα, τα οποία υποστηρίζουν θριγκό. Πάνω από την πόρτα και κάτω από τον θριγκό υπάρχει τόξο. Στο μέσο του τόξου υπάρχει μεγάλο φουρούσι. Ανάμεσα τους δύο κίονες της κάθε πλευράς έχουν ανοιχθεί ημιελλιπτικές κόγχες. Η σύνθεση θεωρείται ότι βασίζεται στο έργο του Σεμπαστιάνο Σέρλιο.

## Παραπομπές


κατηγορία:Ρέθυμνο
Κατηγορία:Οθωμανικά τζαμιά στην Ελλάδα
Κάτω Βυρσίνη Ροδόπης

Η **Κάτω Βυρσίνη** είναι ορεινό χωριό της Θράκης στην Περιφερειακή Ενότητα Ροδόπης.

## Γενικά στοιχεία
Η Κάτω Βυρσίνη βρίσκεται προς τα σύνορα της Ελλάδας με τη Βουλγαρία Είναι κτισμένο στις νότιες πλευρές του όρους Ακρίτας σε υψόμετρο 685 μέτρων,  σε απόσταση 36 χιλιομέτρων Α.-ΒΑ. από την Κομοτηνή και 14 χιλιομέτρων Β.-ΒΑ. από την Φιλλύρα (έδρα του δήμου). Πολιτισμικά, όπως και όλα της Οργάνης, ανήκει στα Πομακοχώρια της Ροδόπης  και στην περιοχή του τέλη Αυγούστου γίνεται το μπεκτασίδικο πανηγύρι με κουρμπάνι του Αλάν Τεπέ. 
Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Οργάνης. Σύμφωνα με το Πρόγραμμα «Καλλικράτης» ανήκει στη δημοτική κοινότητα Οργάνης που υπάγεται στη δημοτική ενότητα Οργάνης του Δήμου Αρριανών και σύμφωνα με την απογραφή του 2021 έχει ως πληθυσμό 49 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι
* Το τελευταίο Πομακικό πανηγύρι του Αλάνατ (Αλάν Τεπέ) 21-23 Αυγούστου 1998 από τον ιστότοπο http://zagalisa.gr/

## Παραπομπές


Κάτω Βυρσίνη
Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Μια Κρυφή Ευαισθησία

Το **"Μια Κρυφή Ευαισθησία"** ήταν η ελληνική συμμετοχή στο , που ερμήνευσαν στα ελληνικά οι Θάλασσα.

Το τραγούδι δεύτερο ανά σειρά εμφάνισης εκείνο το βράδυ, μετά την Κροατία με την Danijela και το "Neka mi ne svane" και πριν τη Γαλλία με τη Marie Line και το "Où aller". Στο τέλος της ψηφοφορίας, έλαβε 12 βαθμούς - όλοι από την Κύπρο - τερματίζοντας στην 20η θέση από τις συνολικά 25 συμμετοχές.

Το τραγούδι ασχολείται με τα ιδεοληπτικά συναισθήματα που γίνονται σε μια σχέση, με την τραγουδίστρια να υποδηλώνει ότι θα «περπατήσει στη φαντασία [του εραστή της]». Για την εμφάνισή τους στην Eurovision, οι Θάλασσα παρουσίασαν την τραγουδίστρια Διονυσία Καρόκη, η οποία φορούσε ένα ασυνήθιστο μαύρο φόρεμα μέχρι το γόνατο. Το τραγούδι είχε έναν απαλό στίχο, το οποίο εξερράγη στο πιασάρικο ρεφρέν.

Η ελληνική συμμετοχή προκάλεσε μια διαμάχη. Ο συνθέτης του τραγουδιού δεν ήταν ευχαριστημένος από τον τρόπο με τον οποίο η παράσταση του γκρουπ ήταν να γυριστεί και απαιτούσε αλλαγές. Όταν δεν ικανοποιήθηκαν τα αιτήματά του, η ομάδα απείλησε να εγκαταλείψει τον διαγωνισμό το πρωί της τελευταίας ημέρας των προβών, και το απόγευμα, αποχώρησαν. Μόνο λίγα λεπτά μετά την αποχώρησή τους, η ομάδα επέστρεψε στο πράσινο δωμάτιο, αφού αποφάσισε να συνεχίσει με την παράσταση, χωρίς να τους παρακολουθεί ο συνθέτης στη σκηνή. Ο συνθέτης του τραγουδιού, Γιάννης Βαλβής, δεν επιτράπηκε να συμμετάσχει στο διαγωνισμό γενικά, λόγω του αριθμού των επιθετικών ταραχών που είχε όταν τα πράγματα δεν πήγαιναν όπως τα ήθελε.

Με την ταχεία επέκταση του Διαγωνισμού, λήφθηκε η απόφαση να περιοριστεί η συμμετοχή σε χώρες που δεν είχαν την καλύτερη απόδοση τα προηγούμενα 5 χρόνια, κάτι που δεν συμπεριέλαβε την Ελλάδα. Έτσι, η Ελλάδα δεν προσκλήθηκε στο , λόγω του αποκλεισμού. Η χώρα δε συμμετείχε επίσης στο , λόγω οικονομικών δυσκολιών. Έτσι, ακολούθησαν ως Έλληνες εκπρόσωποι στο  οι Antique με το τραγούδι "(I Would) Die for You".

## Παραπομπές


Κατηγορία:Διαγωνισμός Τραγουδιού Eurovision 1998
Κατηγορία:Τραγούδια της Ελλάδας στη Eurovision
S.A.G.A.P.O.

Το **"S.A.G.A.P.O."** ήταν η ελληνική συμμετοχή στο , που ερμήνευσε στα Αγγλικά ο Μιχάλης Ρακιντζής. Επισήμως, αυτή ήταν η πρώτη περίπτωση κατά την οποία η ελληνική συμμετοχή δεν είχε καθόλου στίχους στα ελληνικά, ωστόσο ο τίτλος είναι μεταγραφή της φράσης "Σ' αγαπώ" στα ελληνικά.

Το τραγούδι ερμηνεύτηκε τέταρτο ανά σειρά εμφάνισης εκείνο το βράδυ, μετά από Αυστρία με τον Manuel Ortega με το "Say A Word" και πριν την Ισπανία με τη Ρόσα Λόπεθ και το "Europe's Living A Celebration". Στο τέλος της ψηφοφορίας, έλαβε 27 βαθμούς, τερματίζοντας στη 17η θέση από τους συνολικά 24 συμμετέχοντες. Ο Μιχάλης και οι τραγουδιστές του ήταν ντυμένοι με μαύρα, ρομποτικά ρούχα, για την εμφάνισή τους στην Eurovision.

Το τραγούδι ασχολείται με τον πιο σίγουρο τρόπο να ενθαρρύνει τον Ρακιντζή, για να τον πει η αγάπη του πώς νιώθει γι' αυτόν. Αυτό περιγράφεται ως "ο κωδικός πρόσβασης" ("the password") σε όλους τους στίχους.

Ακολούθησε ως Έλληνας εκπρόσωπος στο  η Μαντώ με το "Never Let You Go".

## Παραπομπές


Κατηγορία:Pop τραγούδια
Κατηγορία:Τραγούδια του 2002
Κατηγορία:Singles του 2002
Κατηγορία:Αγγλόφωνα τραγούδια
Κατηγορία:Διαγωνισμός Τραγουδιού Eurovision 2002
Κατηγορία:Τραγούδια της Ελλάδας στη Eurovision
Never Let You Go (τραγούδι της Μαντώς)

Το **"Never Let You Go"** είναι ένα τραγούδι της Ελληνίδας τραγουδίστριας Μαντώ. Το τραγούδι γράφτηκε από την ίδια τη Μαντώ και τον Τέρι Σιγανό, παραγωγής του Johnny Jam. Το τραγούδι είναι γνωστό ως η ελληνική συμμετοχή στο , στη Ρίγα.

## Ιστορικό
Το τραγούδι είναι μια δραματική μπαλάντα, με την τραγουδίστρια να λέει στον εραστή της όλα όσα θα έκανε για αυτόν, αλλά τονίζοντας ότι "δεν θα σε άφηνα ποτέ να φύγεις" ("I would never let you go"). Το τραγούδι κορυφώθηκε στα ελληνικά charts και πιστοποιήθηκε ως χρυσό στην Ελλάδα.

## Eurovision
Το τραγούδι ερμηνεύτηκε δέκατο έβδομο ανά σειρά εμφάνισης εκείνη τη νύχτα, μετά από την Ουκρανία με τον Olexandr Ponomariov και το "Hasta La Vista" και πριν τη Νορβηγία με τον Jostein Hasselgård και το "I'm Not Afraid To Move On". Ήταν η πρώτη φορά στο Διαγωνισμό που η ελληνική συμμετοχή δεν παρουσίαζε ελληνικούς στίχους καθώς το τραγούδι εκτελέστηκε πλήρως στα Αγγλικά. Στο τέλος της ψηφοφορίας, έλαβε 25 βαθμούς και κατέλαβε τη 17η θέση σε ένα πεδίο 26 συμμετοχών.

Για την εμφάνιση της Eurovision, η Μαντώ φορούσε ένα ασυνήθιστο μαύρο φόρεμα με πολύ σφιχτό κορδόνι με δαντέλα, δημιουργία του Άγγλου σχεδιαστή Τζούλιεν ΜακΝτόναλντ.

Ακολούθησε ως Έλληνας εκπρόσωπος στο  ο Σάκης Ρουβάς με το "Shake It".

## Λίστα κομματιών
#"Never Let You Go" (Έκδοση Eurovision) - 3:02
#"Never Let You Go" (Original Version) - 4:19
#"Never Let You Go" (Αγγλική/Ελληνική Έκδοση) - 4:20
#"Never Let You Go" (Dance Mix) - 4:22
#"Never Let You Go" (Extended Club Mix) - 5:54

## Τσάρτς

## Παραπομπές


Κατηγορία:Pop τραγούδια
Κατηγορία:Τραγούδια του 2003
Κατηγορία:Singles του 2003
Κατηγορία:Αγγλόφωνα τραγούδια
Κατηγορία:Διαγωνισμός Τραγουδιού Eurovision 2003
Κατηγορία:Τραγούδια της Ελλάδας στη Eurovision
Αλεξέι Κρουτσόνιχ

Ο **Αλεξέι Ελισέγεβιτς Κρουτσόνιχ** (, ενίοτε χρησιμοποιούσε το ψευδώνυμο **«Αλεξάντρ Κρουτσόνιχ»**, , 9 Φεβρουαρίου 1886&nbsp;- 17 Ιουνίου 1968) ήταν Ρώσος ποιητής, καλλιτέχνης και θεωρητικός, ίσως ένας από τους πιο ριζοσπαστικούς ποιητές του ρωσικού φουτουρισμού, ένα κίνημα που περιελάμβανε τον Βλαντιμίρ Μαγιακόφσκι, τον Ντέιβιντ Μπουρλιούκ και άλλους. Γεννημένος το 1886, έζησε την ρωσική «Αργυρά Εποχή» της λογοτεχνίας και μαζί με τον Βελιμίρ Χλέμπνικωφ, επίσης Ρώσο φουτουριστή, ο Κρουτσόνιχ θεωρείται ο εφευρέτης του *zaum*, ένα ποιητικό στυλ που χρησιμοποιεί ανόητες λέξεις. Ο Κρουτσόνιχ  έγραψε το λιμπρέτο για τη φουτουριστική όπερα *Victory Over the Sun*, σε συνεργασία με τον Καζιμίρ Μαλέβιτς. Το 1912 έγραψε το βιβλίο *Dyr bul shchyl*. Τέσσερα χρόνια αργότερα, το 1916, δημιούργησε το πιο διάσημο βιβλίο του, «Καθολικός Πόλεμος» (*ВсеЛенская Война Ъ*).

Είναι επίσης γνωστός για τη *Διακήρυξη του Λόγου ως τέτοιου* (1913): «Η φθαρμένη, παραβιασμένη λέξη "κρίνος" στερείται κάθε έκφρασης. Γι 'αυτό και λέω το κρίνο *éuy*&nbsp;- και αποκαθίσταται η αρχική καθαρότητα».

## Παραπομπές


Κατηγορία:Ρώσοι εφευρέτες
Κατηγορία:Ρωσική πρωτοπορία
Ζαν-Μαρί Πουαρέ

Ο **Ζαν-Μαρί Πουαρέ** (γαλλικά: *Jean-Marie Poiré*, γεννήθηκε στις 10 Ιουλίου 1945) είναι Γάλλος σκηνοθέτης, σεναριογράφος, παραγωγός και ηθοποιός. Είναι γιος του παραγωγού Αλαίν Πουαρέ.

Στην αρχή της καριέρας του, δούλεψε ως φωτογράφος και τραγουδιστής στο συγκρότημα *The Frenchies*, πριν στραφεί στη συγγραφή σεναρίων και στη σκηνοθεσία ταινιών.

Αρχικά έγινε γνωστός χάρη στην επιτυχία του με τις ταινίες *Le père Noël est une ordure* (1982) ή *ο Παππούς κάνει αντίσταση* ( *Papy fait de la résistance,* 1983) και στη συνέχεια άρχισε μια μακρά συνεργασία με τον Κριστιάν Κλαβιέ, με μεγάλες επιτυχίες όπως ''Οι Επισκέπτες'' το 1993 και *Φύλακες άγγελοι (Les Anges gardiens)* το 1995.

Ξεχωρίζει χάρη στο στυλ σκηνοθεσίας του: πολύ γρήγορες σκηνές και εναλλαγές με μερικές φορές πάνω από 1.000 λήψεις ανά ταινία.

## Φιλμογραφία
### Σκηνοθεσία
* *Les petits câlins* (1978)
* *Retour en force* (1980)
* *Les Hommes préfèrent les grosses* (*Οι άνδρες προτιμούν τις χοντρές*) (1981)
* *Le Père Noël est une ordure* (1982)
* *Papy fait de la résistance* (*ο Παππούς κάνει αντίσταση)*(1983)
* *Twist again à Moscou* (1986)
* *Mes meilleurs copains* (1989)
* *L'Opération Corned-Beef* (1991)
* *Les Visiteurs* (*[[Οι Επισκέπτες (ταινία, 1993)|Οι Επισκέπτες]]*) (1993)
* *Les Anges gardiens* (*Φύλακες άγγελοι*) (1995)
* *Les Visiteurs II: Les Couloirs du temps* (*Οι Επισκέπτες 2*) (1998)
* *Les Visiteurs en Amérique* ή *Just Visiting* (*Οι Περαστικοί ) (2001)*
* *Ma femme... s'appelle Maurice* (2002)
* *Les Visiteurs : La Révolution ([[Πάμε για Επανάσταση;]])* (2016)

## Παραπομπές


## Εξωτερικοί σύνδεσμοι
* 

Κατηγορία:Γάλλοι κινηματογραφιστές
Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι
Φιλιαδώνα Φθιώτιδας

Η **Φιλιαδώνα** είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Ιστορία
Η Φιλιαδώνα βρίσκεται στα βόρεια όρια με την Περιφερειακή Ενότητα Λάρισας σε απόσταση 21 χλμ. ΝΑ. από τον Δομοκό (έδρα του δήμου), 35 χλμ. Β.-ΒΑ. από τη Λαμία (μέσω Νέου Παλαμά) και 50 χλμ. Ν.-ΝΑ. από τα Φάρσαλα (μέσω Ναθράκι). Είναι κτισμένη στις βορειοανατολικές πλαγιές της Όθρυος και στο λεκανοπέδιο της Μελιταίας σε υψόμετρο 510 μέτρα. Νοτιοδυτικά είναι η Μελιταία, νοτιοανατολικά το Νεοχώρι και βορειοανατολικά η Ανάβρα Λάρισας. Το χωριό αναφέρεται από την περίοδο της τουρκοκρατίας με την παλιά ονομασία *Χιλιαδού* ενώ η τελευταία οφείλεται στην αρχαία πόλη Φυλιαδώνα που υπήρχε στην περιοχή. Στις 19 Φεβρουαρίου 1854 έγινε μάχη μεταξύ των ελληνικών τμημάτων των οπλαρχηγών Θ. Δυοβουνιώτη, Ι. Καραχάλιου και Π. Διστομίτη εναντίον τουρκαλβανικής φρουράς και Τούρκων στρατιωτών που υποχώρησαν προς τα Φάρσαλα. Ενοριακός ναός του χωριού είναι η εκκλησία του Αγίου Γεωργίου Κυψέλης που θεωρείται αξιοθέατό του (κυρίως για το καμπαναριό) καθώς και ο παραδοσιακός νερόμυλός του.

## Διοικητικά
Αναφέρεται επίσημα, μετά την απελευθέρωση, το 1883 ως *Χιλιαδού* στο ΦΕΚ 126Α - 02/04/1883 να προσαρτάται στον τότε δήμο Μελιταίας. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1915 με το ΦΕΚ 89Α - 04/03/1915 μετονομάστηκε σε Φυλιαδών. Σύμφωνα με το πρόγραμμα Καλλικράτης αποτελεί την τοπική κοινότητα Φυλιαδώνας που υπάγεται στη δημοτική ενότητα Δομοκού του Δήμου Δομοκού και σύμφωνα με την απογραφή του 2011 έχει πληθυσμό 432 κατοίκους.

## Παραπομπές


## Εξωτερικοί σύνδεσμοι

* Η Εκτέλεση των 10 στη Φιλιαδώνα Δομοκού από τον ιστότοπο http://www.neomonastiri.gr/

Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
European Journal of Cultural Studies

Το ***European Journal of Cultural Studies*** είναι διεθνές έγκριτο επιστημονικό περιοδικό, με *«τυφλό»* σύστημα κριτών (*peer-reviewed*), το οποίο καλύπτει γνωστικά αντικείμενα Πολιτιστικών Σπουδών σε θέματα όπως μετανάστευση, μετα-αποικιακή κριτική και κουλτούρα καταναλωτών. Το περιοδικό δημοσιεύει ερευνητικά άρθρα, άρθρα ανασκόπησης και σύντομες ανακοινώσεις.

## Ιστορικό
Ιδρύθηκε το 1998 και δημοσιεύεται από τον εκδοτικό οίκο SAGE Publications. Αρχισυντάκτες *(Editor in-chief)* του περιοδικού είναι οι: Dr. Joke Hermes (University of Amsterdam), Dr. Jo Littler (City, University London), Dr. Helen Wood (University of Lancaster), Dr. Anamik Saha (Goldsmiths University), και Dr. Chow Yui Fai. 

## Μετρικά στοιχεία
Το περιοδικό είναι καταχωρισμένο στην βάση δεδομένων Scopus. Σύμφωνα με το Journal Citation Reports, το περιοδικό, το 2016, είχε δείκτη απήχησης (Impact factor): 1.244, ενώ κατατάσσεται στην 5η θέση μεταξύ 39 επιστημονικών περιοδικών στη θεματική κατηγορία «Πολιτιστικές Σπουδές».

## Παραπομπές
 

## Εξωτερικοί σύνδεσμοι
*

Κατηγορία:Επιστημονικά περιοδικά
Βιολέτ Ατλετίκ Κλεμπ

Η **Βιολέτ Ατλετίκ Κλεμπ** (γαλλικά: *Violette Athletic Club*) είναι αϊτιανή ποδοσφαιρική ομάδα, με έδρα το Πορ-ω-Πρενς, ιδρυθείσα στις 15 Μαΐου 1918.

Ο παλαιότερος ως προς την ημερομηνία ίδρυσής του ποδοσφαιρικός σύλλογος στην Αϊτή, διατηρεί σημαντική αντιπαλότητα με την Ρασίνγκ Κλεμπ Αϊσιέν, με τις δύο ομάδες να αναμετρούνται μεταξύ τους σε ένα ντέρμπι το οποίο θεωρείται ως το σημαντικότερο εθνικό παραδοσιακό ντέρμπι.

## Ιστορία

Η Βιολέτ ΑΚ έχει κατακτήσει, συνολικά, έξι φορές το αϊτιανό πρωτάθλημα, το 1939, το 1957, το 1968, το 1983, το 1995 και το 1999. Παράλληλα, έχει κατακτήσει, επίσης, το Κύπελλο Αϊτής, το 1939 και το 1951. Ωστόσο, σημαντικότερη στιγμή στην ιστορία της αποτελεί η κατάκτησή της του Κυπέλλου Πρωταθλητριών ΚΟΝΚΑΚΑΦ, υπό την τεχνική καθοδήγηση του Σαρλ Βορμπ, κατά τη διάρκεια της σεζόν 1984.

Υποβιβασθείς μετά το πέρας της σεζόν 2016, ο σύλλογος κατέκτησε το πρωτάθλημα της δεύτερης κατηγορίας δύο χρόνια αργότερα, γεγονός το οποίο και συνέβη τη χρονιά κατά τη διάρκεια της οποίας ο σύλλογος γιόρταζε την συμπλήρωση εκατό ετών από την ίδρυσή του, με αποτέλεσμα την επάνοδό του στην πρώτη κατηγορία του αϊτιανού ποδοσφαίρου με σημείο εκκίνησης την σεζόν 2019.

## Διακρίσεις

## Ιστορικές προσωπικότητες του συλλόγου
### Παίκτες
#### Πρώην παίκτες

### Προπονητές
#### Τωρινό τεχνικό επιτελείο
* Προπονητής: Ρονί Ατιμί
* Βοηθοί προπονητές: Ουολτέρ Ζοζέφ
* Γυμναστής: ;
* Προπονητής τερματοφυλάκων: ;

#### Κατάλογος προπονητών

## Παραπομπές


Κατηγορία:Ποδοσφαιρικές ομάδες Αϊτής
Κατηγορία:Ιδρύσεις ποδοσφαιρικών ομάδων το 1918
Σούζαν Κόλλινς

Η **Σούζαν Μάργκαρετ Κόλλινς** (*Susan Margaret Collins*, 7 Δεκεμβρίου 1952), είναι Αμερικανίδα πολιτικός, που υπηρετεί ως Γερουσιαστής των Ηνωμένων Πολιτειών για το Μέιν από το 1997. Είναι μέλος του Ρεπουμπλικανικού Κόμματος. 

Στις κυβερνητικές εκλογές του 1994 στο Μέιν, ήταν υποψήφια των Ρεπουμπλικανών για την θέση της Κυβερνήτη του Μέιν. 

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Μέιν
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Νόσος Τέι-Ζακς

Η **Νόσος Τέι-Ζακς** (*Tay–Sachs disease*) ή γαγγλιοσίδωση GM2, ή ανεπάρκεια εξωσαμινιδάσης Α, είναι η πιο σοβαρή και συχνή νόσος από τις ασθένειες αποθήκευσης λιπιδίων. Πιθανολογικά ωστόσο, αποτελεί μια σπάνια κληρονομική διαταραχή που καταστρέφει σταδιακά τους νευρώνες του εγκεφάλου και του νωτιαίου μυελού του ανθρώπου.

Η ονομασία αυτή της εδόθη ως τιμήν αυτών που πρώτοι την ανακάλυψαν, ήτοι, στον Βρετανό ιατρό Ουόρεν Τέι και τον Αμερικανό νευρολόγο Μπέρναρντ Ζακς.

## Παθολογία & αιτιολογία
Η νόσος Tay-Sachs παρουσιάζει αυτοσωματική υπολειπόμενη κληρονομικότητα και οφείλεται σε μεταλλάξεις του γονιδίου ΗΕΧΑ. Χαρακτηρίζεται από γενετική ανωμαλία στο χρωμόσωμα 15, η οποία έχει ως αποτέλεσμα την ανεπαρκή δημιουργία της λυσοσωμικής βητα-εξωζαμινιδάσης Α. Συνέπεια αυτής της ανωμαλίας, σφιγγολιπίδια συσσωρεύονται στους νευρικούς ιστούς. Η ασθένεια είναι κυρίαρχη σε οικογένειες των Εβραίων Ασκενάζι (Ashkenazi) της Κεντρικής και της Ανατολικής Ευρώπης.

## Συμπτώματα
Η νόσος εκδηλώνεται στη βρεφική ηλικία και χαρακτηρίζεται από  καθυστερημένη ανάπτυξη, μυϊκή αδυναμία, μειωμένες κινητικές δεξιότητες και υπερβολικές αντιδράσεις στους έντονους ήχους. Στην παιδική ηλικία παρατηρούνται επίσης επιληπτικές κρίσεις, νοητική υστέρηση, παράλυση και απώλεια της ακοής. Οι περισσότεροι ασθενείς δεν επιβιώνουν μετά το τέλος της παιδικής ηλικίας. Υπάρχουν και ηπιότερες μορφές της νόσου, οι οποίες όμως είναι πολύ σπάνιες και παρουσιάζουν μεγάλη ετερογένεια.

Συχνά συμπτώματα της νόσου είναι ενδείξεις που περιλαμβάνουν στίγματα στο χρώμα του κερασιού στην κηλίδα, και μεγέθυνση του κεφαλιού απουσία υδροκεφαλίας. Σημαντικές επίσης είναι οι εναλλαγές στον μυϊκό τόνο, τύφλωση, κοινωνική απόσυρση, και διανοητική καθυστέρηση που είναι συχνά πρώιμα σημάδια. Σε πολλές περιπτώσεις, ο θάνατος μπορεί να επισυμβεί πριν την ηλικία των 4 ετών.

## Πρόληψη
**Δεν** υπάρχει τρόπος πρόληψης της νόσου. 

Κάθε άτομο μπορεί να κάνει γενετικές εξετάσεις για να εξετάσει εάν είναι φορέας για τις επόμενες γενιές. Επειδή η νόσος του Τέι-Ζακς **κληρονομείται**, δεν υπάρχει τρόπος για την αποτροπή αυτής. Συστήνεται σε κάθε νέο ζευγάρι να προχωρήσει σε  γενετικές εξετάσεις.

## Παραπομπές
 

Κατηγορία:Σπάνιες ασθένειες
Κατηγορία:Μεταβολικές διαταραχές
Κατηγορία:Συγγενείς διαταραχές
Κατηγορία:Νευρολογικές παθήσεις
Κατηγορία:Λιπίδια
Αϊτιανή Ομοσπονδία Ποδοσφαίρου

Η **Αϊτιανή Ομοσπονδία Ποδοσφαίρου** (γαλλικά: *Fédération haïtienne de football*, επίσης αναφερόμενη ως *FHF*) είναι οργανισμός υπό την εποπτεία και προστασία του οποίου τελούν οι ποδοσφαιρικές ομάδες της Αϊτής, ενώ παράλληλα είναι υπεύθυνη για τη διοργάνωση των εθνικών διοργανώσεων, καθώς και των διεθνών αναμετρήσεων της Εθνικής Αϊτής.

Ιδρυθείσα το 1904, η Αϊτιανή Ομοσπονδία Ποδοσφαίρου υπάγεται στη ΦΙΦΑ από το 1934, ενώ αποτελεί μέλος της ΚΟΝΚΑΚΑΦ από το 1961.

## Ιστορία

Ευρισκόμενη, από το 2000, υπό την ηγεσία του Ιβ Ζαν-Μπαρ, ιατρού στο επάγγελμα, ο τελευταίος έλαβε ποινή αποκλεισμού από την άσκηση των καθηκόντων του χρονικής διάρκειας 90 ημερών από την Επιτροπή Δεοντολογίας της ΦΙΦΑ, στις 25 Μαΐου 2020, όντας κατηγορούμενος για σειρά βιασμών σε βάρος ανήλικων ποδοσφαιριστριών. Προσωρινός αντικαταστάτης του διετέλεσε ο Ζοζέφ Βαριενό Σαιν-Φλερ. 

Τον Ιανουάριο του 2021, η ΦΙΦΑ όρισε την Μικαέλ Ζαν ως επικεφαλής της Αϊτιανής Ομοσπονδίας Ποδοσφαίρου, με συνολική χρονική διάρκεια της θητείας της έως τον Νοέμβριο του 2022.

## Φωτοθήκη


Αρχείο:Fédération Haïtienne de Football (ancien logo).svg|Λογότυπο της Αϊτιανής Ομοσπονδίας Ποδοσφαίρου, σε χρήση έως το 2012.
Αρχείο:Fédération Haïtienne de Football (logo).png|Τωρινό λογότυπο της Αϊτιανής Ομοσπονδίας Ποδοσφαίρου.



## Παραπομπές


Κατηγορία:Ποδόσφαιρο στην Αϊτή
Κατηγορία:Ομοσπονδίες μέλη της CONCACAF
The Penthouse: War in Life (τηλεοπτική σειρά)

Το ***The Penthouse: War in Life*** είναι μια τηλεοπτική σειρά της Νότιας Κορέας με πρωταγωνιστές τους Lee Ji-ah, Kim So-yeon, Eugene, Um Ki-joon, Park Eun-seok και Yoon Jong-hoon. Πρεμιέρα στο SBS TV στις 26 Οκτωβρίου 2020.

## Ηθοποιοί και χαρακτήρες
* Lee Ji-ah ως Shim Su-ryeon
* Kim So-yeon ως Cheon Seo-jin
* Eugene ως Oh Yoon-hee
* Um Ki-joon ως Joo Dan-tae
* Park Eun-seok ως Gu Ho-dong / Logan Lee
* Yoon Jong-hoon ως Ha Yoon-cheol

## Παραπομπές


Κατηγορία:Νοτιοκορεατικές τηλεοπτικές σειρές